
REPUBLIKA HRVATSKA

KARLOVAČKA ŽUPANIJA

OPĆINA RIBNIK

OPĆINSKI  NAČELNIK  
KLASA: 120-02/23-01/1
URBROJ: 2133-21-02-23-1
Ribnik, 04. kolovoza 2023.god.
Na temelju članka 4. stavka 3.  Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18 i 112/19), članka 12. Uredbe o izmjenama Uredbe o klasifikaciji radnih mjesta u lokalnoj i područnoj (regionalnoj) samoupravi („Narodne novine“ broj 74/10, 125/14 i 48/23) i članka 47. Statuta Općine Ribnik („Glasnik Karlovačke županije“ broj 18/13, 17/16, 04/18, 21/20, 19/21 i 13/22), Općinski načelnik Općine Ribnik  na prijedlog pročelnice, dana  04. kolovoza 2023. godine, donosi
PRAVILNIK

o unutarnjem redu

Jedinstvenog upravnog odjela

Općine Ribnik

I. UVODNE ODREDBE

Članak 1.

Ovim Pravilnikom  utvrđuje se unutarnje ustrojstvo Jedinstvenog upravnog odjela, nazivi radnih mjesta, opisi poslova pojedinih radnih mjesta, stručni i drugi uvjeti za raspored na radna mjesta, broj izvršitelja i druga pitanja od značaja za rad Jedinstvenog upravnog odjela Općine Ribnik (u daljnjem tekstu: Jedinstveni upravni odjel).

Članak 2.

Riječi i pojmovi koji imaju rodno značenje korišteni u ovom Pravilniku odnose se jednako na muški i ženski rod, bez obzira jesu li korišteni u muškom ili ženskom rodu.

Kod donošenja Rješenja o rasporedu, odnosno imenovanju, koristi se naziv radnog mjesta u muškom ili ženskom rodu.

II. UNUTARNJE USTROJSTVO

Članak 3.

Službenici su osobe koje kao redovito zanimanje obavljaju stručne poslove iz djelokruga Jedinstvenog upravnog odjela Općine Ribnik.

Službenici su dužni trajno se osposobljavati za poslove radnog mjesta na koje su raspoređeni i usavršavati stručne sposobnosti i vještine u organiziranim programima izobrazbe. 

Namještenici su osobe koje kao redovito zanimanje obavljaju pomoćno-tehničke i ostale poslove čije je obavljanje potrebno radi pravodobnog i nesmetanog obavljanja poslova iz djelokruga Jedinstvenog upravnog odjela Općine Ribnik.

Članak 4.

Jedinstveni upravni odjel obavlja stručne, opće, administrativno tehničke i druge poslove za potrebe Općinskog načelnika, Općinskog vijeća i njihovih radnih tijela.

Osim poslova iz stavka 1. ovog članka, Jedinstveni upravni odjel obavlja i poslove iz upravnih područja; društvenih djelatnosti, gospodarstva, financija, komunalno stambenih djelatnosti, zaštite okoliša te gospodarenja otpadom, prometa i veza, imovinsko pravnih odnosa, upravljanja nekretninama na području Općine, kao i druge poslove koji su Zakonom, drugim propisima i općim aktima stavljeni u nadležnost Općine kao jedinice lokalne samouprave.

Članak 5.

Jedinstveni upravni odjel poslove iz samoupravnog djelokruga obavlja na način utvrđen Zakonom, drugim propisima, Statutom te općim aktima Općine Ribnik.

Općinski načelnik usklađuje i nadzire obavljanje poslova Jedinstvenog upravnog odjela.

Službenici i namještenici dužni su svoje poslove obavljati sukladno Zakonu i drugim propisima, općim aktima Općine Ribnik, pravilima struke te uputama pročelnika.
Članak 6.

Radom Jedinstvenog upravnog odjela upravlja pročelnik.

Pročelnik Jedinstvenog upravnog odjela neposredno je odgovoran za zakonit, pravilan i pravodoban rad te za izvršavanje zadataka i poslova iz nadležnosti Jedinstvenog upravnog odjela.

Pročelnik Jedinstvenog upravnog odjela dužan je izvješćivati Općinskog načelnika o stanju u odgovarajućim područjima iz nadležnosti Jedinstvenog upravnog odjela. 

Članak 7.

Do imenovanja pročelnika na način propisan Zakonom ili za vrijeme duže odsutnosti pročelnika, odnosno do njegova povratka na posao, Općinski načelnik može rješenjem ovlastiti službenika Jedinstvenog upravnog odjela koji ispunjava sve stručne uvjete za raspored na radno mjesto pročelnika propisane Pravilnikom o unutarnjem redu, da obavlja poslove pročelnika Jedinstvenog upravnog odjela.
Članak 8.

Pročelnik Jedinstvenog upravnog odjela priprema prijedlog prijma u službu u vrijeme kad se priprema nacrt proračuna za slijedeću kalendarsku godinu, i to tako da s njim bude usklađen.

Na temelju prijedloga iz stavka 1. ovog članka, a vodeći računa o potrebama Jedinstvenog upravnog odjela i raspoloživim financijskim sredstvima, Općinski načelnik utvrđuje plan prijma u službu u Jedinstveni upravni odjel Općine Ribnik.

Plan prijma u službu utvrđuje se u roku od 30 dana od dana stupanja na snagu proračuna Općine Ribnik za kalendarsku godinu na koju se plan odnosi.

Članak 9.

Sredstva za rad Jedinstvenog upravnog odjela osiguravaju se u Proračunu Općine Ribnik.

III. NAZIVI RADNIH MJESTA, OPISI POSLOVA, STRUČNI I DRUGI UVJETI

Članak 10.

U Jedinstvenom upravnom odjelu utvrđuju se slijedeća radna mjesta s opisom poslova, stručnim i drugim uvjetima te brojem izvršitelja kako slijedi:

     Redni broj 1. 

	NAZIV RADNOG MJEST : 
	PROČELNIK JEDINSTVENOG UPRAVNOG ODJELA
	

	BROJ IZVRŠITELJA : 
	1 

Puno radno  vrijeme
	

	       OSNOVNI PODACI O RADNOM MJESTU

	       KATEGORIJA /POTKATEGORIJA 
	        I./glavni rukovoditelj

	       RAZINA
	· 

	      KLASIFIKACIJSKI RANG
	1

	      OPIS POSLOVA RADNOG MJESTA  /  protek vremena na pojedinim poslovima 

	Upravlja, organizira i koordinira rad JUO u skladu s zakonom i drugim propisima;
	10 % 

	Organizira, brine o izvršavanju i nadzire obavljanje poslova, daje upute za rad zaposlenima i koordinira rad Jedinstvenog upravnog odjela;
	5 %

	Obavlja poslove u svezi pripremanja sjednica Općinskog vijeća;
	10 %

	Brine o zakonitom radu Općinskog vijeća;
	5 %

	Donosi rješenja u prvostupanjskom upravnom postupku sukladno zakonskim i drugim propisima
	5 %

	Provodi neposredan nadzor nad radom u Jedinstvenom upravnom odjelu;
	5 % 

	Sudjeluje u izradi nacrta općih i pojedinačnih akata iz djelatnosti i samoupravnog djelokruga Općine kao jedinice lokalne samouprave;
	5 %

	Obavlja operativne i stručne poslove, izrade nacrta proračuna Opine, izmjena i dopuna proračuna; 
	5 %

	Koordinira, planiranje i provodbu projekte;
	5 %

	Poduzima mjere za osiguranje učinkovitosti u radu, brine o stručnom osposobljavanju i usavršavanju djelatnika i o urednom i pravilnom korištenju imovine i sredstava;
	10 %

	Prati propise iz nadležnosti Jedinstvenog upravnog odjela;
	10 %

	Radi sve poslove vezane uz javnu nabavu i nabavu na koju se ne primjenjuje Zakon o javnoj nabavi;
	                5 %

	Poduzima mjere za utvrđivanje odgovornosti za povrede službene dužnosti;
	5 %

	Osigurava suradnju Jedinstvenog upravnog odjela s tijelima državne uprave, tijelima lokalne i regionalne (područne) samouprave i drugim institucijama;
	5 %

	Obavlja i druge poslove u skladu s zakonom i Statutom Općine, odlukama Općinskog vijeća te po uputama općinskog načelnika;
	10 % 

	        OPIS RAZINE STANDARDNIH MJERILA ZA KLASIFIKACIJU RADNIH MJESTA

	STANDARDNA MJERILA 

(stupanj obrazovanja, radno iskustvo, ostala znanja i vještine) 
	· sveučilišni diplomski studij ili sveučilišni integrirani prijediplomski i diplomski studij ili stručni diplomski studij ekonomije, poslovne ekonomije, prava ili javne uprave
· najmanje jedna godina radnog iskustva na odgovarajućim poslovima,
· organizacijske sposobnosti
· komunikacijske vještine

· položen državni ispit

· poznavanje rada na računalu

	OPIS RAZINE STANDARDNIH MJERILA ZA KLASIFIKACIJU RADNIH MJESTA 
	· Stupanj složenosti posla najviše razine koji uključuje planiranje, vođenje i koordiniranje povjerenih poslova, doprinos razvoju novih koncepata, te rješavanje strateških zadaća.

· Stupanj samostalnosti koji uključuje samostalnost u rada i odlučivanju o najsloženijim stručnim pitanjima, ograničenu samo općim smjernicama vezanim uz utvrđenu politiku upravnog tijela .

· Stalna stručna komunikacija unutar i izvan upravnog tijela od utjecaja na provedbu plana i programa upravnog tijela.
· Stupanj odgovornosti koji uključuje najvišu materijalnu, financijsku i odgovornost za zakonitost rada i postupanja, uključujući široku nadzornu i upravljačku odgovornost. 

·  Najviši stupanj utjecaja na donošenje odluka koje imaju znatan učinak na određivanje politike i njenu provedbu.


Redni broj : 2. 
	NAZI RADNOG MJESTA 
	REFERENT ZA DRUŠTVENE DJELATNOSTI

I OPĆE POSLOVE TE ZA RAČUNOVODSTO

I FINANCIJE 
	

	BROJ IZVRŠITELJA 
	1
Puno radno vrijeme
	

	        OSNOVNI PODACI O RADNOM MJESTU

	        KATEGORIJA / POTKATEGORIJA 
	        III./REFERENT 

	       RAZINA
	         -

	       KLASIFIKACIJSKI RANG    
	        11.

	       OPIS POSLOVA RADNOG MJESTA / protek vremena na pojedinim poslovima 

	Obavlja poslove pisarnice i pismohrane ;
	10 %

	Obavlja poslove službenika za informiranje; 
	2 % 

	Priprema i izrađuje zapisnike  sa sjednica Općinskog vijeća i njegovih radnih tijela;
	2 % 

	Ažurira web stranicu Općine Ribnik ; 
	2 %

	Izrađuje Službeni glasnik Općine Ribnik;
	2  %

	Obavlja poslove u svezi zaduženja i naplate komunalne i grobne naknade, komunalnog doprinosa i naknade za zadržavanje nezakonito izgrađene građevine, izdaje potvrde o podmirenim obvezama korisnicima grobnih mjesta, prilikom ukopa i provođenja ostavinskog postupka 
	15 %

	Vodi kadrovsku evidenciju i vrši obračun plaća i drugih naknada,  izrađuje porezne i druge propisane evidencije;
	5  %

	Vodi financijsko knjigovodstvo i druge financijske evidencije;
	30 %

	Vodi materijalno knjigovodstvo evidencije dugotrajne imovine;
	5 %

	Vodi evidenciju ulaznih i izlaznih računa;
	5  %

	Sastavlja financijske i ostale izvještaje Proračuna Općine;
	5 %

	Izrađuje statističke izvještaje;
	5  %

	Vodi blagajničko poslovanje
	2 %

	Prati propise od značaja za poslove radnog mjesta 
	5 % 

	Obavlja i druge poslove po nalogu pročelnika 
	5 %

	OPIS RAZINE STANDARDNIH MJERILA ZA KLASIFIKACIJU RADNIH MJESTA

	STANDARDNA MJERILA 

(stupanj obrazovanja, radno iskustvo, ostala znanja i vještine)
	· srednja stručna sprema ekonomske ili upravne struke 
· najmanje jedna godina radnog iskustva na odgovarajućim poslovima

· položen državni ispit

· položen ispit iz pismohrane za djelatnice izvan arhive
· poznavanje rada na računalu

	OPIS RAZINE STANDARDNIH MJERILA ZA KLASIFIKACIJU RADNIH MJESTA
	·      Stupanj složenosti koji uključuje jednostavne i uglavnom rutinske poslove koji zahtijevaju primjenu precizno utvrđenih postupaka, metoda rada i stručnih tehnika.
· Stupanj samostalnosti koji uključuje stalni nadzor i upute pročelnika.
· Stupanj stručnih komunikacija koji uključuje kontakte unutar nižih unutarnjih ustrojstvenih jedinica upravnog tijela.
· Stupanj odgovornosti koji uključuje odgovornost za materijalne resurse s kojima službenik radi, te pravilnu primjenu izričito propisanih postupaka, metoda rada i stručnih tehnika.


Redni broj: 3. 

	NAZI RADNOG MJESTA 
	KOMUNALNI RADNIK 
	

	BROJ IZVRŠITELJA 
	1

Puno radno vrijeme
	

	        OSNOVNI PODACI O RADNOM MJESTU

	        KATEGORIJA / PODKATEGORIJA 
	      IV/NAMJEŠTENIK II. POTKATEGORIJE

      

	       RAZINA
	         Radno mjesto 2. razine

	       KLASIFIKACIJSKI RANG    
	        13. 

	       OPIS POSLOVA RADNOG MJESTA / protek vremena na pojedinim poslovima 

	Uređuje odnosno kosi travu na mjesnim grobljima , održava red na grobljima;
	30 %

	Uređuje i održava javne površina i zgrade u vlasništvu  Općine Ribnik  (poslovi održavanja, čišćenja i uređenja javnih i zelenih površina,  pješačkih staza, pješačkih zona, otvorenih odvodnih kanala, trgova, parkova, , dječjeg  igrališta  i vježbališta, i javnih prometnih površina)
	45 %

	Obilazi teren i prikuplja podatke o pravnim i fizičkim osobama za potrebe Jedinstvenog upravnog odjela;
	10 %

	Obavlja poslove na održavanju čistoće zgrade Općine Ribnik (uredski prostor, stepenište, hodnici, sanitarni prostor);
	5 %

	Obavlja i druge poslove po nalogu pročelnika 
	10 %

	OPIS RAZINE STANDARDNIH MJERILA ZA KLASIFIKACIJU RADNIH MJESTA

	STANDARDNA MJERILA 

(stupanj obrazovanja, radno iskustvo, ostala znanja i vještine)
	-    niža stručna sprema ili osnovna škola,

-  najmanje jedna godina radnog iskustva na odgovarajućim     poslovima,

-    vozačka dozvola B kategorije

	OPIS RAZINE   STANDARDNIH MJERILA ZA KLASIFIKACIJU RADNIH MJESTA
	– stupanj složenosti posla koji uključuje jednostavne i   standardizirane pomoćno-tehničke poslove

– stupanj odgovornosti koji uključuje odgovornost za materijalne resurse s kojima radi




IV. ZAVRŠNE ODREDBE 

Članak 11.

Službenici i namještenici zatečeni na radu u Jedinstvenom upravnom odjelu Općine Ribnik na dan stupanja na snagu ovog Pravilnika, biti će raspoređeni na radna mjesta u skladu s ovim Pravilnikom, u roku od dva mjeseca od dana stupanja na snagu Pravilnika, vodeći računa o poslovima koje su do tada obavljali, ili stavljeni na raspolaganje.
Članak 12.
Kandidati za prijam u službu, odnosno službenik i namještenik koji na dan rasporeda ne ispunjavaju uvjet za raspored na radno mjesto za koje je propisan državni stručni ispit za službenike te drugi stručni ispit, a ispunjava ostale uvjete za raspored, može biti primljen u službu, odnosno raspoređen, uz uvjet da u roku od 12 mjeseci od dana rasporeda položi državni stručni ispit, odnosno stručni ispit, u protivnom će se prvog dana nakon isteka roka za polaganje ispita smatrati da odnosni službenik ili namještenik više ne ispunjava uvjete za raspored na odnosno radno mjesto.
Članak 13.

Prava, obveze i odgovornosti službenika i namještenika Jedinstvenog upravnog odjela koja nisu regulirana ovim Pravilnikom uređuju se zakonom i na temelju zakona donesenim propisima.

Članak 14.

Stupanjem na snagu ovog Pravilnika prestaje važiti Pravilnik o unutarnjem redu Jedinstvenog upravnog odjela Općine Ribnik („Glasnik Karlovačke županije“ broj  36a/21).
Članak 15.

Ovaj Pravilnik stupa na snagu osmoga dana od dana objave u „ Službenom glasniku Općine Ribnik “.
OPĆINSKI NAČELNIK:






   Dino Blažević

